**Jussi Heino** (s. 8. huhtikuuta 1971) on suomalainen lentopallovalmentaja ja entinen huippulentopalloilija. Peliurallaan hänet valittiin lentopallon Mestareiden liigan parhaimmaksi liberoksi vuonna 2004. Heino on valmentanut vuodesta 2018 Hurrikaani Loimaata, ja sitä ennen Tampereen Isku-Volleyta (nykyinen Rantaperkiön Isku) ja Akaa Volleyta. Heinon 1+2-vuotinen sopimus Hurrikaanin kanssa päättyy vuonna 2021.

Jussi Heino pelasi kotimaisessa lentopalloliigassa yhteensä 408 ottelua ja Suomen miesten A-maajoukkueessa 152 maaottelua vuosina 1990-2004. Hän voitti kertaalleen Suomen mestaruuden, viidesti SM-hopeaa ja yhden SM-pronssin. Euroopan kentillä Heino pelasi yhteensä seitsemän kautta Noliko Maaseikin, Wienin ja Friedrichshafenin riveissä. Hän voitti kaksi kertaa Itävallan mestaruuden, kertaalleen Saksan mestaruuden sekä kaksi kertaa Belgian mestaruuden. Mestareiden liigan pronssimitali ripustettiin Heinon kaulaan Friedrichshafenin ja Noliko Maaseikin väreissä. Vuoden lentopalloilijaksi hänet valittiin 1999 ja 2005.

Peli- ja valmennusura
---------------------

Heino aloitti lentopallon Luolajan Kajastuksen riveissä ja harrasti myös yleisurheilua innokkaasti. Lukioaikansa Heino vietti Tampereella Suomen lentopalloliiton valtakunnallisessa valmennuskeskuksessa. Heino sai kasteensa lentopalloliigassa Tampereen Isku-Volleyssa vuonna 1990. Vuosina 1990-1994 Isku pelasi kolmesti SM-finaaleissa, mutta ei pystynyt voittamaan kertaakaan mestaruutta. Vuonna 1994 Heino siirtyi salolaisseura Perttelin Peikkoihin. Salossa Heinon palkintokaappi karttui kahdella SM-hopealla, kun Peikot hävisi finaaleissa kahdesti KuPS-Volleylle.

Kesällä 1998 Heino siirtyi ulkomaille. Hän solmi sopimuksen saksalaisen VfB Friedrichshafeniin kanssa. Peliurasta Euroopassa tuli menestyksekäs. Seuraavina vuosina Heino voitti Saksan, Belgian ja Itävallan mestaruudet sekä pelasi myös lentopallon Mestareiden liigassa. Wienissä ensimmäistä kertaa urallaan liberona pelannut Heino valittiin Mestarien liigan alkulohkojen parhaaksi pelipaikallaan. Paluun Suomen lentopallokentille Heino teki syksyllä 2005 Tampereen Isku-Volleyssa, jonka riveissä hän onnistui viimein voittamaan lentopallon Suomen mestaruuden viiden hopeamitalin jälkeen.

Kaudeksi 2008-2009 Heino siirtyi pelaamaan Valkeakosken Isku-Veikkojen paitaan yksivuotisella sopimuksella. Isku-Veikot ylsi Heinon johdolla seurahistoriansa parhaimpaan saavutukseen, pudotuspelipaikkaan. Kauden jälkeen Heino lopetti pelaajauransa siirtyen valmentajaksi Tampereen Isku-Volleyhin. Muutama vuosi myöhemmin Heino laittoi peilikenkänsä naulaan ja lopetti uransa keväällä 2009 Valkeakosken Isku-Veikkojen riveissä.

Heino siirtyi kentän laidalle valmentajaksi. Kesällä 2009 Tampereen Isku-Volley kertoi Heinon valmennuspestistä. Tästä lähtien hän on valmentanut tai toiminut osana valmennusryhmää yhtäjaksoisesti lentopalloliigassa. Hänen alaisuudessaan Isku-Volley voitti SM-pronssin ja Suomen Cupin vuonna 2011. Hurrikaanin Heino valmensi SM-pronssille kaudella 2018-2019. Hurrikaani voitti lentopalloliigan runkosarjan kaudella 2019-2020 Heinon alaisuudessa. Hurrikaani oli varmistanut runkosarjan voiton ennen kuin kausi päätettiin keskeyttää koronavirusepidemian vuoksi. Lentopallo.info-verkkosivuston kirjoitti kauden päättyessä, että Hurrikaani-Loimaa otti vähintäänkin moraalisen mestaruuden voitettuaan 36 runkosarjan ottelustaan 30.

A-maajoukkue
------------

Suomen miesten lentopallomaajoukkueessa Heino pelasi vuosien 1990–2004 välillä. Hän esiintyi yhteensä 152 A-maaottelussa. Paluun maajoukkuekuvioihin Heino teki vuonna 2011, kun hän toimi vuoden ajan maajoukkueen kakkosvalmentaja.

Saavutukset
-----------

**Henkilöhkohtaiset:**

* Mestareiden Liigan paras libero 2004
* Kauden 2004-2005 paras lentopalloilija Suomessa.
* SM-liigan tähtikuusikossa 1996, 1998 ja 2008

**Joukkueessa:**

* SM-mitalit: 1 kulta, 5 hopeaa, 1 pronssi
* Suomen Cupin hopeaa vuosina -91 ja -93
* Mestareiden liigan pronssia -99 ja 2000
* CEV-Cupissa pronssia -01
* Belgia Cupissa kultaa -01 ja -02,
* Kaksi Belgian mestaruutta
* Saksan Cup-mestaruus -99,
* Saksan mestaruus -99
* Kaksi Itävallan mestaruutta

Joukkueet
---------

* 000000000Perttelin Peikot
* 1998–1999 VfB Friedrichshafen
* 1999–2002 Noliko Maaseik
* 2002–2005 Hot Volley Wien
* 2005–2008 Tampereen Isku-Volley (nyk. Rantaperkiön Isku)
* 2008–2009 Valkeakosken Isku-Veikot
* 2009–2012 Tampereen Isku-Volley (Päävalmentaja)
* 2013–0000Rantaperkiön Isku (Päävalmentaja)

Lähteet
-------

1. ↑  Jussi Heino mestarien liigan paras libero Lentopalloliitto. Viitattu 6.7.2015.
2. ↑  Hurrikaani Jussi Heinon komentoon *Mestaruusliiga*. Viitattu 24.4.2019.
3. ↑  Anssi Rämö: Jussi Heino lunasti optionsa *Hurrikaani*. Viitattu 24.4.2019.
4. 1 2 3  Heino jatkaa Iskun valmentajana - Tihinen ja Sinkkonen pelaajina *Mestaruusliiga*. Viitattu 24.4.2019.
5. ↑  Lari Kiviranta: Jussi Heino Hurrikaanin päävalmentajaksi | Loimaan Lehti *loimaanlehti.fi*.  1.6.2018. Viitattu 24.4.2019.
6. ↑  Jussi Heino Isku-Volleyn haaviin *yle.fi*. Viitattu 24.4.2019.
7. ↑  Jussi Heino vuoden lentopalloilija *Helsingin Sanomat*.  24.4.1999. Viitattu 24.4.2019.
8. ↑  Vuoden lentopalloilija Heino metsästää SM-kultaa *mtvuutiset.fi*.  29.9.2005. Viitattu 17.5.2020.
9. ↑  Jussi Heino Isku-Volleyn haaviin *yle.fi*. Viitattu 17.5.2020.
10. ↑  Heino ja Palonen valmentamaan Iskua Rantaperkioön Isku. Viitattu 6.7.2015.
11. 1 2  Ex-maajoukkuepelaaja Heino verkon takaa Isku-Volleyn valmentajaksi *yle.fi*. Viitattu 17.5.2020.
12. ↑  Heino jatkaa Iskun valmentajana - Tihinen ja Sinkkonen pelaajina *Mestaruusliiga*. Viitattu 17.5.2020.
13. ↑  Kirjoittaja Lentopallo.info: Savo Volley kauden ehdoton ilopilleri, mutta paljon jäi asioita, joista täytyy keskustella *lentopallo.info*. Viitattu 17.5.2020.
14. 1 2  Kirjoittaja Lentopallo.info: Hurrikaani-Loimaa voittaa runkosarjan lentopallon Mestaruusliigassa *lentopallo.info*. Viitattu 17.5.2020.
15. ↑  Kirjoittaja Lentopallo.info: Lentopallon Mestaruusliiga: Miesten ja naisten liigat jäävät kesken *lentopallo.info*. Viitattu 17.5.2020.